CELEX: 62019CN0899
Language: et
Date: 2019-12-04 00:00:00
Title: kohtuasi C-899/19 P: Rumeenia 4. detsembril 2019 esitatud apellatsioonkaebus Üldkohtu (teine koda) 24. septembri 2019. aasta otsuse peale kohtuasjas T-391/17: Rumeenia versus komisjon

17.2.2020   
            
            
               ET
            
            
               Euroopa Liidu Teataja
            
            
               C 54/42
            
         
      Rumeenia 4. detsembril 2019 esitatud apellatsioonkaebus Üldkohtu (teine koda) 24. septembri 2019. aasta otsuse peale kohtuasjas T-391/17: Rumeenia versus komisjon
      (kohtuasi C-899/19 P)
      (2020/C 54/46)
      Kohtumenetluse keel: rumeenia
      
         Pooled
      
      
         Apellant: Rumeenia (esindajad: E. Gane, L. Lițu, M. Chicu)
      
         Teised menetlusosalised: Euroopa Komisjon, Ungari
      
         Apellandi nõuded
      
      Apellant palub Euroopa Kohtul:
      
                  —
               
               
                  rahuldada apellatsioonkaebus, tühistada täielikult Üldkohtu kohtuotsus kohtuasjas T-391/17, teha ise otsus kohtuasjas T-391/17, rahuldades otsuse (EL) 2017/652 tühistamise hagi
               
            või
      
                  —
               
               
                  rahuldada apellatsioonkaebus, tühistada täielikult Üldkohtu kohtuotsus kohtuasjas T-391/17 ja saata kohtuasi T-391/17 uueks arutamiseks tagasi Euroopa Liidu Üldkohtule, kes uues otsuses rahuldaks tühistamishagi ning tühistaks otsuse (EL) 2017/652;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      
                  
                     A.
                  
               
               
                  
                     Liidu pädevust puudutavate EL lepingu sätete rikkumine
                  
                  Üldkohus rikkus õigusnormi sellega, et rikkudes Euroopa Liidu lepingu artikli 5 lõikes 2 sätestatud pädevuse andmise põhimõtet, võrdsustas ta ELTL artiklis 2 loetletud väärtused konkreetse/objektiivse Euroopa Liidu pädevusse kuuluva tegevusega ja kutsus komisjoni üles esitama konkreetseid õigusakte, mille peamine eesmärk on rahvus- ja keelevähemustesse kuuluvate isikute õiguste ning rikkaliku kultuurilise ja keelelise mitmekesisuse austamine.
               
            
                  
                     B.
                  
               
               
                  
                     ELTL artikli 296 lõike 2 rikkumine
                  
                  Üldkohus tõlgendas komisjoni põhjendamiskohustuse osas ELTL artikli 296 lõiget 2 vääralt, leides ekslikult, et antud juhtumi asjaoludel on seda kohustust järgitud, kuigi komisjon ei toonud esile õiguslikke kaalutlusi, millel oli keskne tähtsus otsuse (EL) 2017/652 vastuvõtmisel, ja muutis ka oluliselt oma varem avaldatud seisukohta, täpsustamata, millised muutused õigustasid tema uut seisukohta.
               
            
                  
                     C.
                  
               
               
                  
                     Menetlusnormide rikkumine, mis kahjustab hageja huve
                  
                  Arvestades asjaolu, et kohtuasja T-391/17 menetluse suulises osas keskenduti aruteludes Euroopa Kohtu juhise kohaselt ainult tühistamishagi vastuvõetavuse aspektidele, samas kui vaidlustatud kohtuotsuses käsitles kohus üksnes asja sisulisi aspekte, siis rikuti menetluse korrakohase läbiviimise norme.